《短歌行》
明代·李孙宸

嘉宾在堂，旨酒盈觞。何以乐之，鼓瑟吹簧。

衣不如新，乃有布素。子有新人，莫忘其故。

高高者天，明明者月。忧心殷殷，不可以说。

鸣鹤在阴，其子和之。有美一人，寤寐求之。

鸟乐同材，鱼乐同渊。与子交亲，可以年年。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。